b'\n_START_ARTICLE_\nMeteorit\n_START_SECTION_\nPomen meteoritov\n_START_PARAGRAPH_\nMeteoriti so skale, ki so padle na Zemljo, vendar se od Zemljinih skal razlikujejo po starosti. Veliko meteoritov je starej\xc5\xa1ih kot Zemlja. Meteoriti so na svoji poti nabrali prah z razli\xc4\x8dnih planetov, asteroidov in kometov. Nekateri lahko vsebujejo vzorce planetov, ki so nastali okoli drugih zvezd. Ti podatki nam pomagajo razumeti nastanek Oson\xc4\x8dja. Najstarej\xc5\xa1i meteoriti vsebujejo snov, ki je obstajala ob nastanku na\xc5\xa1ega Oson\xc4\x8dja.\n_START_SECTION_\nMeteorski prah\n_START_PARAGRAPH_\nVe\xc4\x8dina meteoroidov se uni\xc4\x8di pri vstopu v atmosfero Zemlje.Delce, ki pri tem ostajajo, imenujemo meteorski prah. Ve\xc4\x8dji del meteorskega prahu ostane v atmosferi tudi nekaj mesecev. Ta prah lahko vpliva na klimo, ker siplje elektromagnetno valovanje in tudi deluje kot katalizator v zgornjem delu atmosfere.'